Dawid Grzegorz Kubacki (Nowy Targ, 1990. március 12. –) lengyel síugró, jelenleg a TS Wisła Zakopane versenyzője. A lengyel válogatott tagja, részt vett a 2014-es és a 2018-as téli olimpiai játékokon. 2019-ben világbajnoki címet szerzett a normál sáncos versenyben, a Négysánc-verseny 2019-20-as évadát megnyerte. Ezeken kívül 2017-ben világbajnoki arany, 2013-ban pedig bronzérmet szerzett a nagysáncos csapat tagjaként.